Cinci burse doctorale finanțate, disponibile la două universități din Salzburg: Universitatea Paris Lodron și Universitatea de Științe Aplicate
Universitatea Paris Lodron din Salzburg și Universitatea de Științe Aplicate din Salzburg deschid înscrierile pentru cinci burse doctorale finanțate, incluse în programul doctoral HCI intitulat “Designing Meaningful Human Technology Relations”.
Cele cinci burse vizează investigarea semnificațiilor relevante ale relațiilor dintre oameni și tehnologie. Astfel, fiecare dintre burse se acordă în directă legătură cu un domeniu specific de acțiune, circumscris subiectului mai amplu al interacțiunii dintre om și computer. Mai multe detalii despre aceste direcții de cercetare pot fi găsite aici.
Date importante
· Primul termen de înscriere: 20 aprilie 2022
· Data planificată pentru începerea negocierilor – cel târziu 1 octombrie 2022
· Durata planificată a bursei: cel mult patru ani
· Durata timpului de lucru: 30 de ore pe săptămână
· Salariu: aproximativ 32.204 € pe an (brut). Mai multe detalii despre acest aspect pot fi găsite aici.
Pentru a aplica, un candidat trebuie să îndeplinească următoarele condiții:
· Diplomă de master în Human-Computer Interaction (Interacțiunea om-computer), Interaction Design (Designul interacțiunii), Informatică, Designul produsului, interfeței și mentenanței, Psihologie, Științe umaniste și sociale și orice alt domeniu legat de zona HCI;
· Abilități deosebite și/sau experiență practică într-una sau mai multe dintre următoarele zone de cercetare: Interacțiunea om-computer, Designul interacțiunii, Interacțiune tangibilă, Ficțiunea designului, Cercetare empirică, Studii informatice și tehnologice etc.;
· Experiență în abordări interdisciplinare;
· Abilități de comunicare excelente în limba engleză (scris și vorbit);
· Disponibilitate de a lucra atât independent, cât și în echipă;
· Abilități de a conceptualiza, de a configura și de a realiza prototipul artefactelor interactive digitale și/sau fizice
· Dorința de a se angaja în demersuri de scriere științifică.

Pentru înscriere, persoanele interesate trebuie să trimită până la 20 aprilie 2022, la adresa  office@hci.sbg.ac.at, următoarele documente:
· Un CV comprehensiv care să includă și o listă a publicațiilor (dacă este cazul);
· O scrisoare de motivație (de maximum 2 pagini) care să cuprindă și motivele și preferințele pentru una sau mai multe dintre cele cinci direcții enunțate în cadrul programului;
· Portofoliu / website / teză de masterat / teză de licență / publicații (dacă este cazul, bazate pe domeniile de formare ale candidatului)
· Până la trei nume de persoane care ar putea oferi referințe (nu este solicitată nicio scrisoare de recomandare)
· Informații de contact

Pentru mai multe informații, persoanele interesate sunt rugate să scrie la adresa de e-mail alexander.meschtscherjakov@plus.ac.at.

